
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 833 


3 Ιουλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός διαδικασίας εφαρμογής της απόφασης 
της Ολομέλειας της Βουλής για το Λογαριασμό Αλ¬ 


ληλοβοήθειας Υπαλλήλων της Βουλής. 1 

Αύξηση Νοσοκομειακού Επιδόματος της παρ.7, του 

άρθρου 8, του Ν.2470/97. 2 

Τροποποίηση της 2/18442/0004/1.4.2002 απόφασης 
«Σύσταση Επιτροπής αναμόρφωσης του Κώδικα 
Εσόδων-Εξόδωντου Προϋπολογισμού». 3 


Καθορισμός αποζημίωσης μελώντης επιτροπής για τον 


Κανονισμό λειτουργίας της Δημοτικής Αστυνομίας. 4 
Καθορισμός αποζημίωσης του Προέδρου, του Αντι¬ 
προέδρου των μελών και της Γραμματέως του Δ.Σ. 

της Εταιρείας Παγίων ΕΥΔΑΠ. 5 

Καθορισμός αποζημίωσης Προέδρου, μελών εισηγη¬ 
τών και γραμματέα του Συμβουλίου Κοινωνικής 

Ασφάλειας (Σ.Κ.Α.). 6 

Καθορισμός Αποζημίωσης μελών Υπηρεσιακού-Πει- 
θαρχικού Συμβουλίου του Οργανισμού Εργατικής 

Εστίας (Ο.Ε.Ε.). 7 

Έγκριση και κατανομή υπερωριακής εργασίας προ¬ 


σωπικού του Ινστιτούτου Γεωπονικών Επιστημών 
(Ι.Γ.Ε) κατά τις Κυριακές, εξαιρέσιμες ημέρες, απο¬ 
γευματινές και νυκτερινές ώρες, για το έτος 2002. 8 

Υποβολή Πιστοποιητικών Εμπειρίας Δημοσίων και 
Ιδιωτικών έργων, οικονομικών καταστάσεων και 


Έκθεση Δραστηριότητας. 9 

Συμπλήρωση της παρ. 5 του άρθρου 6 του κανονισμού 
του κλάδου υγείας του Οργανισμού Ασφάλισης 
Ελευθέρων Επαγγελματιών (Ο.Α.Ε.Ε.). 10 


ΑΠΟΦΑΣΕΙΣ 

Αριθ. 4357 (1) 


Καθορισμός διαδικασίας εφαρμογής της απόφασης της 
Ολομέλειας της Βουλής για το Λογαριασμό Αλληλο¬ 
βοήθειας Υπαλλήλων της Βουλής. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 65 παρ. 1 του Συντάγματος. 


2. Την από 16 Μαρτίου 1993 (Συνεδρίαση ΣΤ’) απόφαση 
της Ολομέλειας της Βουλής για τη «σύσταση Λογαρια¬ 
σμού Αλληλοβοήθειας Υπαλλήλων της Βουλής» (ΦΕΚ 36 
Α719.3.93), όπως τροποποιήθηκε με την από 6.6.2002 
απόφαση της Ολομέλειας της Βουλής (ΦΕΚ 136 
Α713.6.2002). 

3. Την από 25.11.1993 απόφαση της Ολομέλειας της 
Βουλής (ΦΕΚ202 Α73.12.1993), αποφασίζουμε: 

Καθορίζουμε τους όρους και τις προϋποθέσεις για την 
κάλυψη της δαπάνης νοσοκομειακής και εξωνοσοκομεια- 
κής περίθαλψης των μελώντου Συλλόγου των υπαλλήλων 
της Βουλής και του Συλλόγου των συνταξιούχων υπαλλή¬ 
λων της Βουλής, με βάση σχετικές συμβάσεις μεταξύ αυ¬ 
τών και συγκεκριμένου νοσηλευτικού φορέα της επιλο¬ 
γής τους, σύμφωνα με την από 6.6.2002 απόφαση της 
Ολομέλειας της Βουλής, ως εξής: 

1) Η επιλογή του συμβαλλόμενου νοσηλευτικού φορέα 
θα γίνεται μεταξύ νοσηλευτικών φορέων με την αρτιότε¬ 
ρη ιατρική, τεχνολογική και νοσηλευτική υποδομή μετά 
την υποβολή σχετικών προσφορών, ύστερα από πρόταση 
του Συλλόγου των υπαλλήλων της Βουλής και του Συλλό¬ 
γου των συνταξιούχων υπαλλήλων της Βουλής. 

Ο εκάστοτε συμβαλλόμενος νοσηλευτικός φορέας θα 
πρέπει να εγγυάται πλήρη νοσοκομειακή και εξωνοσοκο- 
μειακή περίθαλψη, στα άμεσα και έμμεσα ασφαλιζόμενα 
μέλη των προαναφερομένων Συλλόγων, ανεξαρτήτως 
του κύριου ασφαλιστικού τους φορέα αποκλειόμενης 
οποιοσδήποτε άλλης επιβαρύνσεως ή αξιώσεως. 

2) Τα ποσά που απαιτούνται για την κάλυψη της δαπά¬ 
νης, εκταμιεύονται από το Λογαριασμό Αλληλοβοήθειας 
Υπαλλήλων της Βουλής. Η επιτροπή διαχείρισης του Λο¬ 
γαριασμού αποφασίζει για την εκταμίευση του ποσού, 
ύστερα από έλεγχο των απαραίτητων παραστατικών. Για 
το σκοπό αυτό υποβάλλεται στην επιτροπή απόδειξη του 
συμβαλλόμενου νοσηλευτικού φορέα του συνολικού πο¬ 
σού της δαπάνης, που απαιτείται για την υλοποίηση της 
σύμβασης, συνοδευόμενη από αναλυτική ονομαστική κα¬ 
τάσταση των μελών των Συλλόγων που καλύπτει η συνα- 
φθείσα σύμβαση, με το ποσό που ο καθένας από αυτούς 
αντιστοίχως επιβαρύνεται. 

Η ανάληψη από το Λογαριασμό ενεργείται με επιταγές 
που υπογράφονται από τον πρόεδρο της επιτροπής δια¬ 
χείρισης του Λογαριασμού ή το νόμιμο αναπληρωτή του 
και εκδίδονται στο όνομα του νοσηλευτικού φορέα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Το ύψος της δαπάνης που κάθε φορά απαιτείται, τε¬ 
λεί υπό την έγκριση του Προέδρου της Βουλής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


και Πρόνοιας και το οποίο δεν υπηρετεί σε υπηρεσίες 
κλειστής περίθαλψης των υπηρεσιών αυτών. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 


Αθήνα, 28 Ιουνίου 2002 


Αθήνα, 2 Ιουλίου 2002 


Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

Αοιθ. 2/27895/0022 (2) 

Αύξηση Νοσοκομειακού Επιδόματος της παρ.7, του άρ¬ 
θρου 8, του Ν.2470/97. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΑΜΥΝΑΣ - ΕΣΩΤΕΡΙΚΩΝ, ΔΗΜ.ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

-τηςπαρ.1 του άρθρου 14του Ν.3016/2002 (ΦΕΚ110Α) 
«Για την εταιρική διακυβέρνηση, θέματα μισθολογίου και 
άλλες διατάξεις». 

-Τωνπαρ.1 &2του άρθρου 25του Ν.2716/99. 

-Τηςπαρ.1 του άρθρου 20του Ν.2703/99 

- Του άρθρου 13 του Ν.2738/99. 

-Του άρθρου 40του Ν.849/78, όπως συμπληρώθηκε με 
το άρθρο 8 του Ν.2129/93. 

2. Την από 20.8.2001 Ειδική Συλλογική Συμφωνία μετα¬ 
ξύ του Ελληνικού Δημοσίου και της Π.Ο.Ε.Δ.Η.Ν. 

3. Την αριθ. 1100383/1330/0006Α/31.10.2001 απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομι¬ 
κών». 

4. Την αριθ.29492/31.10.2001 απόφαση του Πρωθυ¬ 
πουργού και του ΥΕΘΑ «Ανάθεση αρμοδιοτήτων ΥΕΘΑ 
στους ΥΦΕΘΑ». 

5. Το γεγονός ότι από την απόφαση αυτή προκαλείται 
επιπλέον δαπάνη που βαρύνει τον Κρατικό Προϋπολογι¬ 
σμό και ανέρχεται για το έτος 2002, στο ποσό των 
81.000.000,00 ΕΥΡΩ περίπου (27δισ. δρχ.) καιγιαταέτη 
από το 2003 και μετά, στο ποσό των 114.160.000,00 ευ¬ 
ρώ περίπου (38,5 δις. δρχ.), η οποία θα αντιμετωπισθεί 
για το τρέχον έτος από τους ΚΑΕ 0245 & 0337, αποφα¬ 
σίζουμε: 

1. Το Νοσοκομειακό επίδομα της παρ.7 του άρθρου 8 
του Ν.2470/97 όπως αναπροσαρμόσθηκε με τις διατάξεις 
της παρ.2 (ϋ)του άρθρου 30του Ν.2768/99, διαμορφώνε¬ 
ται ως εξής: 

- Για το προσωπικό της κατηγορίας (α) σε 102,71 ευρώ 
(35.000 δρχ.) από 1.1.2002 και 176,08 ευρώ (60.000 δρχ.) 
από 1.7.2002. 

- Για το προσωπικό της κατηγορίας (β) σε 73,37 ευρώ 
(25.000 δρχ.) από 1.1.2002 και 146.74 ευρώ (50.000 δρχ.) 
από 1.7.2002. 

- Το προσωπικό της κατηγορίας (γ) εξομοιώνεται, ως 
προς το ύψος του ανωτέρω επιδόματος, με το προσωπι¬ 
κό της κατηγορίας (β) από 1.1.2002. 

2. Οι ανωτέρω ρυθμίσεις ισχύουν από 1.1.2002 κατ’ 
αντιστοιχία και στο προσωπικό των Ν.Π.Δ.Δ. του Τομέα 
Πρόνοιας, που εποπτεύονται από το Υπουργείο Υγείας 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 


Γ. ΦΛΩΡΙΔΗΣ 


Λ. ΑΠΟΣΤΟΛΙΔΗΣ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 


Κ. ΣΚΑΝΔΑΛΙΔΗΣ ΠΕΤΡΟΣ ΕΥΘΥΜΙΟΥ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 


-♦- 

Αοιθ. 2/28617/0004 (3) 

Τ ροποποίηση της 2/18442/0004/1.4.2002 απόφασης «Σύ¬ 
σταση Επιτροπής αναμόρφωσης του Κώδικα Εσόδων- 
Εξόδωντου Προϋπολογισμού». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α. 178). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α.43), όπως συμπληρώθηκε μετηνπαρ. 1 
του άρθρου 23του Ν.2085/92 (Α. 170). 

γ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α. 128), όπως τροποποιήθηκε 
και ισχύει. 

δ) Του άρθρου 19 του Ν.2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ40/Α797). 

2. Το Π.Δ. 81/2002 (ΦΕΚ57Α/2002). 

3. Την αριθμ. 2/18442/0004/1.4.2002 απόφαση του 
Υπουργού Οικονομίας και Οικονομικών «Σύσταση Επι¬ 
τροπής αναμόρφωσης του Κώδικα Εσόδων-Εξόδων του 
Προϋπολογισμού. 

4. Το γεγονός ότι από τις διατάξεις της απόφασης αυ¬ 
τής προκαλείται επιπλέον δαπάνη ύψους 228 ευρώ η 
οποία θα βαρύνει τις πιστώσεις του εκτελούμενου Προϋ¬ 
πολογισμού εξόδων του Υπουργείου Οικονομίας και Οι¬ 
κονομικών. 

5. Το από 23.5.2002 έγγραφο της Δ20-Προϋπολογι- 
σμού, αποφασίζουμε: 

1. Τροποποιούμε την 2/18442/0004/1.4.2002 απόφαση 
ως εξής: 

α. Ορίζουμε ως νέο μέλος της Επιτροπής αναμόρφω¬ 
σης του Κώδικα Εσόδων και Εξόδων του Προϋπολογι¬ 
σμού, τον Άγγελο Κρασαδάκη, υπάλληλο με βαθμό Α’ του 
κλάδου ΠΕ-Στατιστικών, που υπηρετεί στη Διεύθυνση 
Εθνικών Λογαριασμών της Ε.Σ.Υ.Ε. 

β. Παρατείνουμε τη διάρκεια της εν λόγω Επιτροπής για 
ένα (1) επιπλέον μήνα. 

2. Κατά τα λοιπά ισχύει η ανωτέρω τροποποιούμενη 
απόφασή μας. 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2002 

ΟΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2/27346/0022 (4) 

Καθορισμός αποζημίωσης μελών της επιτροπής για τον 
Κανονισμό λειτουργίας της Δημοτικής Αστυνομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 18παρ. 18 του Ν.2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ107 Α’) για τον καθορισμό της αποζημίωσης των με¬ 
λών της επιτροπής. 

β).Του άρθρου 27 του Ν.2081/1992 (ΦΕΚ 157 Α) με το 
οποίο προστέθηκε το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα (ΦΕΚ 137 Α) όπως αντι- 
καταστάθηκε με το άρθρο 1 του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις και το γεγονός ότι από 
τις διατάξεις της απόφασης αυτής προκαλείται δαπάνη 
ύψους 3.800 ευρώ γιατο οικονομικό έτος 2002 καιη οποία 
καλύπτεται από τις γραμμένες πιστώσεις στον κρατικό 
προϋπολογισμό του Υπουργείου Εσωτερικών, Δημόσιας 
Διοίκησης και Αποκέντρωσης, με Ειδικό Φορέα 07-110 και 
ΚΑΕ 0515. 

γ) του άρθρου 40 του Ν.849/78, όπως τροποποιήθηκε 
με το άρθρο 8 του Ν.2129/93. 

2. Την αριθ. 2/80345/0004/8.11.1999 (ΦΕΚ 2040 Β’) κοι¬ 
νή Υπουργική απόφαση «μεταβίβαση εξουσίας υπογρα¬ 
φής» σύμφωνα με το άρθρο 7, παρ. 1 του Ν. 1943/91. 

3. Το αριθμ. 23/2002 (ΦΕΚ 19Α Προεδρικό Διάταγμα 
«Αρμοδιότητες, σύστημα πρόσληψης, προσόντα, καθή¬ 
κοντα, δικαιώματα και υποχρεώσεις του προσωπικού της 
Δημοτικής Αστυνομίας». 

4. Την αριθμ. 8026/21.2.2002 απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
«Σύσταση επιτροπής για τον Κανονισμό Λειτουργίας της 
Δημοτικής Αστυνομίας», αποφασίζουμε: 

1. Καθορίζουμε για τα μέλη και τους γραμματείς της επι¬ 
τροπής για τον κανονισμό λειτουργίαςτης Δημοτικής Αστυ¬ 
νομίας συνολική αποζημίωση 400 ευρώ για κάθε ένα από τα 
μέλη και 300 ευρώ για κάθε μέλος της γραμματείας. 

2. Η δαπάνη για την καταβολή της ανωτέρω αποζημίω¬ 
σης θα βαρύνει τις πιστώσεις του φορέα 07-110 Κ.Α. εξό¬ 
δων 0515 του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Ιουνίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 
Του Υπουργείου Δημόσιας Διοίκησης 

Οικονομίας και Οικονομικών και Αποκέντρωσης 
ΙΩΑΝΝΗΣ ΚΟΥΣΟΥΛΑΚΟΣ ΒΑΣ. ΒΑΛΑΣΟΠΟΥΛΟΣ 


Αοιθ. 2/31242/0022 (5) 

Καθορισμός αποζημίωσης του Προέδρου, του Αντιπροέ¬ 
δρου των μελών και της Γραμματέως του Δ.Σ. της 
Εταιρείας Παγίων ΕΥΔΑΠ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Π.Δ/τος 155/19.6.2001 «Ρύθμιση θε¬ 
μάτων σχετικών με την Εταιρεία Παγίων ΕΥΔΑΠ του άρ¬ 
θρου 4του Ν.2744/99 (ΦΕΚ 127τ.Α). 

2. Τις διατάξειςτου άρθρου 19του Ν.2470/97 καθώς και 
το γεγονός ότι η σύνθεση του Δ.Σ. της Εταιρείας Παγίων 
ΕΥΔΑΠ δεν είναι αμιγής. 

3. Τις διατάξεις του άρθρου 40 του Ν.849/78 (ΦΕΚ 
232/τ.Α) όπως συμπληρώθηκαν με το άρθρο 8 του 
Ν.2129/93. 

4. Τις διατάξειςτου Ν. 1256/82 «Γ ια την πολυθεσία, την 
πολυαπασχόληση κλπ» όπως ισχύουν. 

5. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/ τ.Α) που 
προστέθηκαν με το άρθρο 27 του Ν.2081/92 (ΦΕΚ 154 
τ.Α) όπως αντικαταστάθηκαν με το άρθρο 1 παρ. 2α του 
Ν.2469/97 (ΦΕΚ 38/τ.Α) και το γεγονός ότι από την από¬ 
φαση αυτή προκαλείται δαπάνη 4.736 ευρώ σε βάρος του 
ΚΑΕ 0264του προϋπολογισμού της Εταιρείας Παγίων ΕΥ- 
ΔΑΠ γιατο έτος 2001 και 14.208 ευρώ για καθένα από τα 
επόμενα έτη. 

6. Την αρ. Δ 16γ/05/434/Γ/13.9.2001 απόφαση διορι¬ 
σμού μελών και συγκρότηση του Δ.Σ. της Εταιρείας Πα¬ 
γίων ΕΥΔΑΠ (ΦΕΚ 1198/τ.Β/14.9.2001). 

7. Τις αυξημένες υποχρεώσεις του Δ.Σ. της νεοσύστα¬ 
της Εταιρείας Παγίων ΕΥΔΑΠ αφού η Εταιρεία αυτή βρί¬ 
σκεται στο στάδιο έναρξης της λειτουργίας της. 

8. Την αρ. Υ6/31.10.2001 κοινή απόφαση του Πρωθυ¬ 
πουργού και της Υπουργού ΠΕΧΩΔΕ «Ανάθεση αρμοδιο¬ 
τήτων Υπουργού ΠΕΧΩΔΕ στους Υφυπουργούς Περι¬ 
βάλλοντος Χωροταξίας και Δημοσίων Εργων»(ΦΕΚ 
1484/τΒ’). 

9. Τηναρ. 1100383/1330/Α0006/31.10.2001 κοινή από¬ 
φαση του Πρωθυπουργού και του Υπουργού Οικονομι¬ 
κών ανάθεσης αρμοδιοτήτωντου Υπουργού Οικονομικών 
στους Υφυπουργούς Οικονομικών (ΦΕΚ 1485 τ.Β). 

10. Την αρ. 2/74260/0004/15.10.1999 κυα «μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91», αποφασίζουμε: 

1. Καθορίζουμε τη μηνιαία αποζημίωση του Προέδρου, 
του Αντιπροέδρου, των μελών και της Γ ραμματέως του 
Δ.Σ. της Εταιρείας Παγίων ΕΥΔΑΠ για τη συμμετοχή τους 
στις συνεδριάσεις του Δ.Σ. της Εταιρείας ως εξής: 

Για τον Πρόεδρο του Δ.Σ. 176 ευρώ. 

Για τον Αντιπρόεδρο του Δ.Σ. καιΔ/ντή 161 ευρώ. 

Για κάθε ένα από τα μέλη του Δ.Σ. 146 ευρώ. 

Για τη Γραμματέα του Δ.Σ. 117 ευρώ. 

2. Η ανωτέρω αποζημίωση καταβάλλεται στο ακέραιο 
εφόσον πραγματοποιηθούν μέχρι 4 (τέσσερις) συνεδριά¬ 
σεις το μήνα. 

Σε περίπτωση απουσίας ή πραγματοποιήσεως ολιγό- 
τερων των τεσσάρων συνεδριάσεων, η αποζημίωση κα¬ 
ταβάλλεται στους δικαιούχους κατά το λόγο συμμετο- 




11092 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χής τους οτις πραγματοποιηθείσες κατά μήνα συνε¬ 
δριάσεις. 

Η απόφαση αυτή ισχύει από 14/9/2001, ημερομηνία δη¬ 
μοσίευσης της απόφασης συγκρότησης του Δ.Σ. της 
Εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Περιβάλλοντος, 
του Υπουργείου Χωροταξίας και 

Οικονομίας και Οικονομικών Δημοσίων Έργων 
ΙΩΑΝΝΗΣ ΚΟΥΣΟΥΛΑΚΟΣ Π. ΒΑΣΙΛΕΙΟΥ 

-♦- 

Α ριθ. 2/31191/0022 (6) 

Καθορισμός αποζημίωσης Προέδρου, μελών εισηγητών 
και γραμματέα του Συμβουλίου Κοινωνικής Ασφάλει¬ 
ας (Σ.Κ.Α.) 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15του Π.Δ/τος 213/92 (102 
Α). 

2. Τις διατάξεις του άρθρου 20 του Ν. 1539/85 (64Α). 

3. Τις διατάξεις του άρθρου 19του Ν.2470/97 (40 Α). 

4. Το άρθρο 1 του Ν.2469/97 (38 Α). 

5. Τις διατάξεις του Π.Δ/τος 372/14.9.95 (201 Α) «Μετα- 
φοράτηςΓ.Γ.Κ.Α. από το Υπουργείο Υγείας, Πρόνοιας και 
Κοινωνικών Ασφαλίσεων στο Υπουργείο Εργασίας». 

6. Το γεγονός ότι από την απόφαση αυτή προκαλείται 
επί πλέον δαπάνη ύψους 22.926,48 ευρώ περίπου ετη- 
σίως, για το σύνολο των προβλεπόμενων συνεδριάσεων 
(μέχριτέσσερις (4) το μήνα), η οποία θα βαρύνει τον προ¬ 
ϋπολογισμό του Λογαριασμού Βελτιώσεως Κοινωνικής 
Ασφάλειας (Λ.Β. Κ.Α.) της Γενικής Γραμματείας Κοινωνι¬ 
κών Ασφαλίσεων, ΚΑΕ 0264. 

7. Την αριθμ. 314/27.4.2001 (534 Β) απόφαση, όπως 
τροποποιήθηκε μεταγενέστερα. 

8. Την 63273/3104/30.6.78 (589 Β) απόφαση. 

9. Την 2/80345/0004/8.11.99 (2040 Β) κοινή απόφαση 
μεταβίβασης εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91, αποφασίζουμε: 

Καθορίζουμε πάγια μηνιαία αποζημίωση για τον Πρόε¬ 
δρο, τα μέλη, τους εισηγητές και τον γραμματέα του Συμ¬ 
βουλίου Κοινωνικής Ασφάλειας, ως εξής: 

α) Ο Πρόεδρος, ποσό 352 ευρώ. 

β) Τα μέλη, ποσό 293 ευρώ, για κάθε ένα. 

γ) Οι εισηγητές και ο γραμματέας ποσό 188 ευρώ, για 
κάθε ένα. 

Το ποσό της αποζημίωσης καταβάλλεται για τέσσερις 
(4) συνεδριάσεις κατά μήνα. 

Τυχόν πραγματοποίηση περισσότερων συνεδριάσεων, 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις καταβάλλε¬ 
ται η ανάλογη αποζημίωση. 

Από την ημερομηνία ισχύος της απόφασης αυτής, η 
αριθμ. 2/52797/0022/3.8.2000 κοινή απόφαση καταργεί- 
ται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 
του Υπουργείου του Υπουργείου Εργασίας 
Οικονομίας και Οικονομικών και Κοιν. Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αοιθ. 2/29226/0022 (7) 

Καθορισμός Αποζημίωσης μελών Υπηρεσιακού-Πειθαρ- 
χικού Συμβουλίου του Οργανισμού Εργατικής Εστίας 
(Ο.Ε.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Του Ν.3467/55 «Περίτροποποιήσεως και συμπληρώ- 
σεως της περί Εργατικής Νομοθεσίας» (ΦΕΚ350/Α/55). 

2. Του Ν.678/77 «Περίτροποποιήσεως και συμπληρώ- 
σεως των διατάξεων περί Οργανισμού Εργατικής Εστίας 
και άλλωντινών διατάξεων, όπως συμπληρώθηκε μεταγε¬ 
νέστερα (ΦΕΚ246/Α/77). 

3. Του άρθρου 37του Ν.2190/94 (ΦΕΚ28/Α/94). 

4. Του άρθρου 19του Ν.2470/97 (ΦΕΚ49/Α/97). 

5. Του άρθρου 1 παρ.2 α του Ν.2469/97 (ΦΕΚ 38/Α/ 
14.3.97) το οποίο αντικατέστησε το πρώτο εδάφιο της παρ.2 
του άρθρου 29 Α στο Ν. 1558/85 (ΦΕΚ 137/Α/85) όπως προ¬ 
στέθηκε με το άρθρο 27 του Ν.2081/92 (ΦΕΚ 154/Α). 

6. Την ΚΥΑ αριθμ.2/80345/0004/8.11.99 «Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91». 

7. Την υπ’ αριθμ. 1100383/1330/Α/0006/2001 (ΦΕΚ 
1485/β/31.10.01) κοινή απόφαση του Πρωθυπουργού και 
του Υπουργού Οικονομικών για τον καθορισμό αρμοδιο¬ 
τήτων των Υφυπουργών Οικονομικών. 

8. Το έγγραφο του ΟΕΕ αριθμ.2704/19.4.02. 

9. Το γεγονός ότι από την απόφαση αυτή προκαλείται 
δαπάνη ύψους 7.200,00 Ε περίπου για το τρέχον οικονο¬ 
μικό έτος και 10.800 Ε για καθένα από τα επόμενα πέντε 
(5) τουλάχιστον οικονομικά έτη. Η δαπάνη θα καλυφθεί 
από τις πιστώσεις που έχουν εγγράφει στον ΚΑΕ 0264 
«Αποζημίωση για συμμετοχή σε συμβούλια και επιτρο¬ 
πές» που ανέρχονται σε 506.494,92 Ε και από τον ίδιο ΚΑΕ 
για τα επόμενα πέντε (5) τουλάχιστον έτη από τα ίδια έσο¬ 
δα του ΟΕΕ, αποφασίζουμε: 

1. Καθορίζουμε τη μηνιαία αποζημίωση του Προέδρου, 
των μελών καθώς και του Γραμματέα και Εισηγητή του 
Υπηρεσιακού και Πειθαρχικού Συμβουλίου του Οργανι¬ 
σμού Εργατικής Εστίας ως εξής : 

Πρόεδρος 82,17 ευρώ κατά μήνα. 

Μέλη - Γραμματέας-Εισηγητής 58,69 ευρώ κατά μήνα. 

Η αποζημίωση αυτή καταβάλλεται για τέσσερις (4) του¬ 
λάχιστον συνεδριάσεις κατά μήνα που πραγματοποιού¬ 
νται εντός υποχρεωτικού ωραρίου. Τυχόν πραγματοποίη¬ 
ση περισσότερων συνεδριάσεων δεν δημιουργεί αξίωση 
για πρόσθετη αποζημίωση. Η συμμετοχή σε λιγότερες 
των τεσσάρων (4) συνεδριάσεων συνεπάγεται αντίστοιχη 
μείωση του ποσού. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Οι Γ ενικοί Γ ραμματείς 
Δημοσιονομικής Πολιτικής 

του Υπουργείου Υπουργείου Εργασίας και 

Οικονομίας και Οικονομικών Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

-♦- 

Αριθ.2/ 29626/0022 (8) 

Έγκριση και κατανομή υπερωριακής εργασίας προσωπι¬ 
κού του Ινστιτούτου Γεωπονικών Επιστημών (Ι.Γ.Ε) κα¬ 
τά τις Κυριακές, εξαιρέσιμες ημέρες, απογευματινές 
και νυκτερινές ώρες, για το έτος 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/τ.Α'/26.7.85) «Κυβέρνηση 
και Κυβερνητικά Όργανα». 

β) της παραγρ. 3 του άρθρου 18 του Ν. 2470/97 (ΦΕΚ 
40/τ.Α'/21.3.97) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις» 
όπως αντικαταστάθηκε με το άρθρο 15 του Ν. 2592/98 
(ΦΕΚ 57/τ.Α/18.3.98) «Αναπροσαρμογή συντάξεων πολι¬ 
τικών συνταξιούχων του Δημοσίου, ρύθμιση συνταξιοδο- 
τικών θεμάτων και άλλες διατάξεις» 

γ) Του Π.Δ 402/88 (ΦΕΚ 187/τ.Α/26.8.88) "Οργανισμός 
του Υπουργείου Γεωργίας "όπως τροποποιήθηκε και συ¬ 
μπληρώθηκε μεταγενέστερα. 

2. Το από 5.4.2002 απόσπασμα πρακτικού του Ινστιτού¬ 
του Γ εωπονικών Επιστημών (Ι.Γ.Ε), για υπερωριακή εργα¬ 
σία καθώς και για εργασία κατά τις Κυριακές, εξαιρέσιμες 
ημέρες και νυκτερινές ώρες υπαλλήλων του κατά το έτος 
2002 . 

3. Την αριθμ. 2/80345/0004/8.11.99 κοινή υπουργική 
απόφαση «Μεταβίβαση εξουσίας υπογραφής» σύμφωνα 
με το άρθρο 7 παραγρ. 1 του Ν. 1943/91 (ΦΕΚ 2040/ τ.Β/ 
19.11.99), αποφασίζουμε: 

1. Εγκρίνουμε για το χρονικό διάστημα από 1.1.2002 
έως 31.12.2002 συνολικά 2700 ώρες που αφορούν υπε- 
ρωριακή εργασία καθώς και εργασία κατά τις Κυριακές, 
εξαιρέσιμες ημέρες και νυκτερινές ώρες του κατωτέρω 
τακτικού προσωπικού του Ινστιτούτου Γεωπονικών Επι¬ 
στημών (Ι.Γ.Ε) και κατανέμουμε αυτές κατά κατηγορία και 
κλάδο ως ακολούθως: 


Κατηγορία Κλάδος 

αριθμός 

υπαλλήλων 

ώρες 

κατ’ άτομο 

Σύνολο ωρών 
υπερωριακής 
απασχολήσεως 

ΠΕ Γεωπονικού 

1 

300 

300 

ΔΕ Δ/κού-Οικονομικού 

5 

300 

1.500 

ΥΕ Φυλάκων 

2 

300 

600 

ΔΕ Τεχνικών 

1 

300 

300 

Σύνολο υπαλλήλων 

9 

Σύνολο ωρών 2.700 


2. Για την κατά τα ανωτέρω υπερωριακή εργασία κατα¬ 
βάλλεται αποζημίωση σύμφωνα με τις διατάξεις της παρ. 


3 του άρθρου 18 του Ν. 2470/97 όπως αντικαταστάθηκε 
με το άρθρο 15 του Ν. 2592/98. 

3. Υπεύθυνος για την ορθή εφαρμογή του ανωτέρω εί- 
ναιο Πρόεδρος του Δ.Σ του Ι.Γ.Ε. 

4. Για την κάλυψη της παραπάνω δαπάνης ύψους 8.800 
ΕΥΡΩ περίπου υπάρχει σχετική πρόβλεψη στον προϋπο¬ 
λογισμό του Ινστιτούτου Γεωπονικών Επιστημών έτους 
2002 . 

5. Η παραπάνω απασχόληση του προσωπικού, πέραν 
του κανονικού ωραρίου, κρίνεται αναγκαία για την κάλυ¬ 
ψη λειτουργικών αναγκών του ΙΓΕ δεδομένου ότι: 

α. Το Κτήμα Συγγρού καλύπτει έκταση 1.000 στρεμμά¬ 
των η οποία πρέπει να φυλάσσεται όλο το 24ωρο. 

β. Πραγματοποιούνται μαθήματα βραχείας διάρκειας 2 
φορές το χρόνο (τετράμηνης διάρκειας) κατά τις απο¬ 
γευματινές ώρες και χρειάζεται η παρουσία Διοικητικού 
Προσωπικού. 

6. Η απόφαση αυτή ισχύει ένα μήνα πριντη δημοσίευσή 
της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Υπουργείου 

Οικονομίας και Οικονομικών Γ εωργίας 

ΙΩΑΝΝΗΣ ΚΟΥΣΟΥΛΑΚΟΣ ΠΑΝΑΓΙΩΤΗΣ ΚΟΛΥΡΗΣ 

-♦- 

Αριθ.ΔΙ 5/οικ/ 24900 (9) 

Υποβολή Πιστοποιητικών Εμπειρίας Δημοσίων και Ιδιωτι¬ 
κών έργων, οικονομικών καταστάσεων και Έκθεση 
Δραστηριότητας 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

- Του άρθρου 4 παρ. 4, 5 και 6 του Ν. 2940/01 «Αναπτυ¬ 
ξιακά, φορολογικά και θεσμικά κίνητρα για τις επιχειρή¬ 
σεις του κατασκευαστικού Τομέα και άλλες διατάξεις» 
(ΦΕΚ 180Α/2001) 

- Του άρθρου 8 της αριθμ. ΕΔ2α/01/27/ΦΝ294/18-3- 
1985 Υπουργικής Απόφασης (ΦΕΚ 170/ Β729-3-1985). 

Της υπ' αριθμ. Υ6/31-10-2001 (ΦΕΚ 1484Β/31-10-2001) 
Απόφαση Πρωθυπουργού και Υπουργού Περιβάλλοντος 
Χωροταξίας και Δημοσίων Έργων με θέμα «Ανάθεση αρ¬ 
μοδιοτήτων Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων». 

2. Το γεγονός ότι από την έκδοση της απόφασης αυτής 
δεν προκύπτει επιβάρυνση του κρατικού Προϋπολογι¬ 
σμού, αποφασίζουμε: 

Άρθρο 1 

Υποβολή ετησίως οικονομικών καταστάσεων και 
έκθεσης δραστηριότητας. 

Οι εργοληπτικές επιχειρήσεις που λειτουργούν με την 
μορφή ανώνυμης εταιρείας και είναι εγγεγραμμένες στην 
3η ως 7η τάξη της νέας διαβάθμισης του Μ.Ε.ΕΠ., σύμ¬ 
φωνα με τον Ν. 2940/01 (ΦΕΚ 180/ τ. Α76-8-01), ή στην Ε' 
ως Η' τάξη της παλιάς διαβάθμισης του Μ.Ε.ΕΠ. σύμφω- 

να με τον Ν. 2229/94 (ΦΕΚ 138/τ. Α'/31-08-1994) υποχρε- 
ούνται να υποβάλουν ετησίως μέχρι το τέλος του πρώτου 
εξαμήνου από τη λήξη της διαχειριστικής τους χρήσης, 
στην υπηρεσία τήρησης του ΜΕΕΠ τα ακόλουθα: 

α) ετήσιες οικονομικές καταστάσεις (Πρωτότυπο Ισο¬ 
λογισμό, Αποτελέσματα Χρήσης και Προσάρτημα) βεβαι¬ 
ωμένες και πιστοποιημένες από ορκωτό ελεγκτή λογιστή 
και 

β) έκθεση δραστηριότητας 

Άρθρο 2 

Έκθεση δραστηριότητας 

1. Η έκθεση δραστηριότητας περιλαμβάνει τα ακόλου¬ 
θα στοιχεία πού αφορούν τη διαχειριστική χρήση πού 
αναφέρεται στο άρθρο 1: 

α) ΦΕΚ ενδεχόμενων τροποποιήσεων Καταστατικού 
πού έχουν επέλθει την προηγούμενη διαχειριστική χρή¬ 
ση, 

β) Πρόσφατα (έκδοσης εντός του τριμήνου πού προη¬ 
γείται της υποβολής της έκθεσης δραστηριότητας) πι¬ 
στοποιητικά φερεγγυότητας ότι η επιχείρηση : 
ί) Δεν έχει πτωχεύσει 
ϋ) Δεν εκκρεμεί αίτηση για πτώχευσή της. 
ίϋ) Δεν τελεί υπό αναγκαστική διαχείριση, 
γ) Αντίγραφα Δήλωσης Φορολογίας Εισοδήματος και 
όλων των στοιχείων πού την συνοδεύουν (Αναλυτικά 
στοιχεία φορολογίας εισοδήματος κ.λ.π.), 
δ) Αντίγραφα των δηλώσεων φορολογίας εισοδήματος 
εξωτερικού επίσημα μεταφρασμένα από το Υπουργείο 
Εξωτερικών, στην περίπτωση όπου η εταιρεία έχει εμπει¬ 
ρία από έργα εκτελεσθέντα και φορολογηθέντα στο εξω¬ 
τερικό, 

ε) Πρωτότυπες οικονομικές καταστάσεις (Ισολογισμός 
και Αποτελέσματα Χρήσης) και δηλώσεις φορολογίας ει¬ 
σοδήματος των κ/ξιών και όλων των στοιχείων πού τη συ¬ 
νοδεύουν (Αναλυτικά στοιχεία φορολογίας εισοδήματος 
κ.λ.π.) στις οποίες συμμετέχει η εταιρεία, 
στ) Στην περίπτωση που υπάρχουν συμβάσεις χρημα¬ 
τοδοτικής μίσθωσης, πρέπει να υποβληθούν βεβαιώσεις 
των εταιρειών Χρηματοδοτικής Μίσθωσης για τα κατα- 
βληθέντα μισθώματα και ανεξόφλητο υπόλοιπο αυτών 
κατά την ημερομηνία υποβολής της έκθεσης δραστηριό¬ 
τητας. 

ζ) Αναλυτική κατάσταση παγίων (της εταιρείας και των 
κ/ξιών) πιστοποιημένη από Ορκωτό Ελεγκτή Λογιστή 
στην οποία θα αναγράφονται το σύνολο των παγίων πού 
διαθέτει η κάθε εταιρεία. Οι κωδικοί του Γ ενικού Λογιστι¬ 
κού Σχεδίου πού θα έχουν πλήρη ανάλυση είναι οι: 10,11, 
12,13.00, από 13.02 ως 13.06, ο 14.03 και ο 15 (εκτόςτου 
15.09) ενώ οι λοιποί κωδικοί μπορούν να αναγράφονται σε 
επίπεδο δευτεροβάθμιου λογαριασμού του Γ.Λ.Σ.. Τα 
στοιχεία πού περιλαμβάνονται στην κατάσταση αυτή εί¬ 
ναι τα ακόλουθα: 

- αύξων αριθμός παγίου, 

- Κ.Λ. του αναλυτικού λογαριασμού (π.χ. 11.00.00 «Κτί¬ 
ριο Γ ραφείων») 

- περιγραφή παγίου, 

- ημερομηνία κτήσης παγίου (π.χ. 24/11/1998), 

- αξία κτήσης παγίου, 

- διενεργηθείσες αποσβέσεις μέχρι την ημερομηνία λή¬ 
ξης της διαχειριστικής χρήσης. 

- αναπόσβεστο υπόλοιπο, 


- τυχόν μη διενεργηθείσες αποσβέσεις για όλη την πε¬ 
ρίοδο κτήσης των ανωτέρω παγίων, 

- αναπροσαρμοσμένο αναπόσβεστο υπόλοιπο παγίου, 

- υπολογισμός του διορθωτικού συντελεστή 1,3 εφόσον 
το πάγιο αυτό αναγράφεται από την αιτούσα εργοληπτι¬ 
κή επιχείρηση στο Τεχνικό της Δελτίο 

η) Αναλυτικές καταστάσεις τιμολογίων της εταιρείας 
και των κοινοπραξιών στις οποίες συμμετέχει για έργα 
εσωτερικού και εξωτερικού πιστοποιημένες από Ορκωτό 
Ελεγκτή Λογιστή με τα κάτωθι περιεχόμενα 

- αύξων αριθμός τιμολογίου, 

- ημερομηνία έκδοσης τιμολογίου, 

- αριθμός τιμολογίου, 

- πελάτης, 

- κατηγορία έργου (δημόσιο, ιδιωτικό, εξωτερικού), 

-χαρακτηρισμόςέργου (αυτοτελές, κοινοπραξία, υπερ¬ 
γολαβία), 

- συνοπτική περιγραφή του έργου, 

- αξία τιμολογίου (πληρωτέο ποσό χωρίς ΦΠΑ), 

- ποσό για τον υπολογισμό του κύκλου εργασιών του 
αριθμητή αΐ, του Τμήματος Α, του Τύπου Κατάταξης, 

- σύνολα των οικονομικών μεγεθών, τα οποία θα πρέπει 
να συμπίπτουν με τα δηλωθέντα στις δηλώσεις φορολο¬ 
γίας εισοδήματος (πληρωτέο ποσό, χωρίς ΦΠΑ). 

θ) Βεβαίωση από Ορκωτό Ελεγκτή Λογιστή για το ύψος 
των αφορολόγητων αποθεματικών τεχνικών επιχειρήσε¬ 
ων στο τέλος της διαχειριστικής χρήσης. 

ι) Βεβαίωση από Ορκωτό Ελεγκτή Λογιστή για το ύψος 
των μακροπρόθεσμων υποχρεώσεων που δεν αφορούν 
τραπεζικό δανεισμό, 

ια) Ειδική βεβαίωση Ορκωτού Ελεγκτή Λογιστή σε κα¬ 
τάσταση πού θα εμφανίζει τις απαιτήσεις από πελάτες 
που προέρχονται από τιμολογήσεις δημοσίων και ιδιωτι¬ 
κών έργων, οι οποίες περιλαμβάνονται στους λογαρια¬ 
σμούς : Πελάτες (Κ.Λ. 30), Γραμμάτια Εισπρακτέα (Κ.Λ. 
31) και Επιταγές Εισπρακτέες (Κ.Λ. 33.90). 

ιβ) Τεχνικό δελτίο πού θα περιλαμβάνει πίνακες στελέ- 
χωσης, εμπειρίας, δεικτών βιωσιμότητας και οικονομικών 
και μεγεθών τύπου κατάταξης, 

2. Όλα τα ανωτέρω στοιχεία πού περιλαμβάνονται στην 
Έκθεση Δραστηριότητας υποβάλλονται πρωτότυπα. Οι 
φορολογικές δηλώσεις και τα στοιχεία πού τις συνοδεύ¬ 
ουν υποβάλλονται σε ακριβή φωτοαντίγραφα νόμιμα επι¬ 
κυρωμένα. 

3. Η κατάσταση παγίων (σημείο ζ του παρόντος άρ¬ 
θρου) καθώς και οι βεβαιώσεις μακροπρόθεσμων υπο¬ 
χρεώσεων που δεν αφορούν τραπεζικό δανεισμό, αφο¬ 
ρολόγητων αποθεματικών και τιμολογημένων απαιτήσε¬ 
ων, αφορούν την ημ/νία λήξης της υπό εξέταση διαχει¬ 
ριστικής χρήσης. 

Άρθρο 3. 

Μη υποβολή έκθεσης δραστηριότητας ή οικονομικών 
καταστάσεων. 

Οι εργοληπτικές επιχειρήσεις πού, με την λήξη της προ¬ 
θεσμίας του άρθρου 1, δεν υποβάλουν την έκθεση δρα- 
στηριότητάς τους και τις ετήσιες οικονομικές καταστά¬ 
σεις τους, τεκμαίρεται ότι δεν συγκεντρώνουν τις από το 
νόμο προβλεπόμενες προϋποθέσεις κατάταξής τους 
στην τάξη που είναι εγγεγραμμένες και δίνεται το δικαίω¬ 
μα στην υπηρεσία τήρησης του Μ.Ε.ΕΠ., να προχωρήσει 
με πρωτοβουλία της, σε έκτακτη αναθεώρηση εγγραφής 

της επιχείρησης. Όταν η επιχείρηση δεν υποβάλλει τα 
απαιτούμενα δικαιολογητικά έκτακτης αναθεώρησης μέ¬ 
σα σε εξήντα ημέρες από την κλήση της Υπηρεσίας, δια¬ 
γράφεται αυτοδίκαια. 

Άρθρο 4. 

Μη κάλυψη κατώτατων προϋποθέσεων νόμου. 

Στην περίπτωση όπου από την Έκθεση Δραστηριότητας 
ή τις οικονομικές καταστάσεις προκύπτει ότι, η εταιρεία δεν 
καλύπτει τις από τον νόμο κατώτατες προϋποθέσεις κατά¬ 
ταξης της στις τάξεις πού είναι ήδη εγγεγραμμένη, η Υπη¬ 
ρεσία τήρησης του ΜΕΕΠ ενημερώνει την ενδιαφερόμενη 
επιχείρηση και την καλεί μέσα σε προθεσμία είκοσι ημερών, 
να υποβάλλει τυχόν αντιρρήσεις της ή διευκρινιστικά στοι¬ 
χεία. Μετά την λήψη των αντιρρήσεων - διευκρινιστικών 
στοιχείων ή την τυχόν άπρακτη παρέλευση της προθεσμίας 
αυτής και εφόσον δεν αποδεικνύεται από αυτά η κάλυψη 
των κατώτατων προϋποθέσεων κατάταξης της στις τάξεις 
πού είναι ήδη εγγεγραμμένη η υπηρεσία τήρησης του 
Μ.Ε.ΕΠ. εισηγείταιτηνεκ'νέου κατάταξη ή τη διαγραφή της 
εταιρείας στην Επιτροπή Μ.Ε.ΕΠ., πού αποφασίζει σχετικά. 

Άρθρο 5 

Υποβολή ετησίως πιστοποιητικών εκτέλεσης έργων. 

1. Κάθε εργοληπτική επιχείρηση που είναι εγγεγραμμένη 
στο ΜΕΕΠ υποχρεούται μέχρι το τέλος του πρώτου εξαμή¬ 
νου από τη λήξη της διαχειριστικής της χρήσης, να καταθέ¬ 
τει στην υπηρεσία τήρησης του ΜΕΕΠ τα πιστοποιητικά 
εκτέλεσης δημοσίων και ιδιωτικών έργων καθώς και αυτών 
πού έχουν εκτελεστεί στο εξωτερικό. Στην περίπτωση πού 
τα προαναφερθέντα έργα εκτελέσθηκαν από κοινοπραξία 
πρέπει να προσκομιστούν και τα αντίστοιχα κοινοπρακτικά. 
Η παράλειψη της υποβολής των στοιχείων αυτών, μέσα 
στην προθεσμία αυτή, συνεπάγεται την απώλεια του δικαι¬ 
ώματος της επιχείρησης να επικαλεσθεί τον κύκλο εργα¬ 
σιών από τα έργα αυτά κατά την υποβολή αίτησης τακτικής 
ή έκτακτης αναθεώρησης της εγγραφής της. 

2. Η κατασκευή ιδιωτικών έργων από την εργοληπτική 
επιχείρηση αποδεικνύεται από την υποβολή των κάτωθι 
εγγράφων: 

α) Υπεύθυνες δηλώσεις του Ν. 1599/1986, των φορέων 
κατασκευής (ιδιοκτητών) των ιδιωτικών έργων καιτων επι- 
βλεπόντων μηχανικών, ανά έργο. 

β) Πρωτότυπα πιστοποιητικά των κυρίων των έργων 
(Έντυπο Γ πού παρουσιάζεται αναλυτικά στο Παράρτημα 
πού αποτελεί αναπόσπαστο τμήμα της παρούσας Από¬ 
φασης), στην περίπτωση που αυτά υπάρχουν, βεβαιωμέ¬ 
να και από τον επιβλέποντα μηχανικό, στα οποία πρέπει 
να αναγράφονται ενδεικτικά τα κάτωθι στοιχεία : 

1) τα γενικά στοιχεία του αναδόχου ή της κατασκευα¬ 
στικής κοινοπραξίας ή του υπεργολάβου, 

2) την περιγραφή του έργου, τον χρόνο κατασκευής 
του, την αξία του, 

3) το σύνολο του εκτελεσθέντος έργου και ο επιμερι- 
σμός των εργασιών στις βασικές και πρόσθετες κατηγο¬ 
ρίες που προβλέπει ο Ν. 2940/2001, τα προεδρικά δια¬ 
τάγματα και οι υπουργικές αποφάσεις 

4) αναφορά της άδειας αρμόδιας αρχής, αν απαιτείται 
τέτοια άδεια για την εκτέλεση του έργου, και 

5) γενικές παρατηρήσεις για την ανταπόκριση της ερ¬ 
γοληπτικής επιχείρησης στην καλή κατασκευή του έργου 

γ) Στην περίπτωση όπου δεν υπάρχουν πιστοποιητικά 


των κυρίων των έργων, σύμφωνα με τα ανωτέρω αναφε- 
ρόμενα, η εργοληπτική επιχείρηση θα προσκομίζει με δι¬ 
κή της ευθύνη κατάσταση επιμερισμού των εργασιών που 
έχει εκτελέσει, η οποία θα έχει τη μορφή πιστοποιητικού 
όπως προαναφέρθηκε. 

δ) Επικυρωμένα αντίγραφα των συμβολαίων πώλησης 
τα οποία έχει στη διάθεση της η αιτούσα εργοληπτική επι¬ 
χείρηση, 

ε) ΦΕΚ εκπροσώπησης, εφόσον οι φορείς κατασκευής 
είναι ιδιωτικές εταιρείες. 

στ) Αντίγραφα οικοδομικών αδειών, για τα ανωτέρω έρ¬ 
γα εφόσον ο ανάδοχος υποχρεούται να εκδώσει οικοδο¬ 
μική άδεια γιατην εκτέλεση του έργου. Σε περίπτωση πού 
δεν προβλέπεται από τις ισχύουσες διατάξεις η έκδοση 
οικοδομικής άδειας προσκομίζεται κάθε άλλο πρόσφορο 
στοιχείο. 

3. Η κατασκευή έργων στην αλλοδαπή αποδεικνύεται με 
την υποβολή στην υπηρεσία του ΜΕΕΠ από την ενδιαφε¬ 
ρόμενη εργοληπτική επιχείρηση σχετικά πρόσφορων 
στοιχείων. 

Αν πρόκειται για έργα δημοσίου υποβάλλονται τα κάτωθι: 

α) Πρωτότυπα πιστοποιητικά των κυρίων των έργων ή 
των φορέων κατασκευής, όπως αυτά περιγράφηκαν στην 
παράγραφο 3 του άρθρου 1 της παρούσας για τα δημό¬ 
σια έργα. 

β) Στηνπερίπτωση όπου το πιστοποιητικό είναιτου ανα¬ 
δόχου πρέπει να προσκομιστεί βεβαίωση της δημόσιας 
αρχής της χώρας στην οποία εκτελέστηκε το έργο, από 
τις οποίες να προκύπτει ο τρόπος κατασκευής του έργου 
και οι συμμετέχουσες επιχειρήσεις. 

Τα ανωτέρω έγγραφα πρέπει να είναι επίσημα μετα¬ 
φρασμένα από το Υπουργείο Εξωτερικών. 

Αν πρόκειται για ιδιωτικά έργα υποβάλλονται πιστοποι¬ 
ητικά του κυρίου του έργου και του επιβλέποντος μηχανι¬ 
κού με ανάλογη κατά τα λοιπά εφαρμογή των πιο πάνω 
διατάξεων για την περίπτωση έργων αλλοδαπής του δη¬ 
μόσιου τομέα. 

Άρθρο 6. 

Πρώτη εφαρμογή της παρούσας. 

1. Όσες εργοληπτικές επιχειρήσεις έχουν υποβάλει δή¬ 
λωση συγχώνευσης ως τις 31/01/2002 στην υπηρεσία τή- 
ρησηςτου Μ.Ε.ΕΠ. και θα καταθέσουν αίτηση για έκτακτη 
επανάκρισή τους ύστερα από συγχώνευση και η διαχειρι¬ 
στική τους χρήση λήγει την 31η/12/2001, πρέπει να προ¬ 
σκομίσουν ως την 31 η/07/2002 τις ετήσιες οικονομικές 
τους καταστάσεις, τα στοιχεία του άρθρου 5 καθώς καιτα 
στοιχεία του άρθρου 2 σημεία α, β, γ, δ, ε και η της πα¬ 
ρούσας απόφασης. 

2. Όσες εργοληπτικές επιχειρήσεις έχουν καταθέσει αί¬ 
τηση για έκτακτη επανάκρισή τους αυτοτελώς και η δια¬ 
χειριστική τους χρήση λήγει την 31 η/12/2001 πρέπει να 
προσκομίσουν μέχρι την 31 η/07/2002 τα στοιχεία των άρ¬ 
θρων 1,2 και 5 της παρούσας. 

3. Όσες εργοληπτικές επιχειρήσεις κλείνουν Ισολογι¬ 
σμό στις 30/06/2001 πρέπει να προσκομίσουν μέχρι την 
31η/12/2002 τα στοιχεία των άρθρων 1, 2 και 5 της πα¬ 
ρούσας. 

Άρθρο 7 

Ισχύς της παρούσας 

Από την έναρξη της ισχύος της αποφάσεως αυτής κα- 

ταργείται κάθε γενική ή ειδική διάταξη, η οποία αναφέρε- 
ται σε θέμα ρυθμιζόμενο από αυτή. 

Η ισχύς της αποφάσεως αρχίζει από την δημοσίευσή 
του στην Εφημερίδατης Κυβερνήσεως, εκτός αν ορίζεται 
διαφορετικά στις επί μέρους διατάξεις τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. Φ.35/965 (10) 

Συμπλήρωση της παρ. 5 του άρθρου 6 του κανονισμού 
του κλάδου υγείας του Οργανισμού Ασφάλισης Ελευ¬ 
θέρων Επαγγελματιών (Ο.Α.Ε.Ε.). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 10 του Ν. 2676/ 
1999 (ΑΊ). 

2. Τις διατάξεις της Υ.Α. 35/1385/1999 (Β. 1814) «Έγκρι¬ 
ση του κανονισμού του κλάδου υγείας του ΟΑΕΕ». 

3. Την αριθ. 80088/31.10.2001 (ΒΊ485) κοινή απόφαση 
του Πρωθυπουργού και Υπουργού Εργασίας & Κοινωνι¬ 


κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας & Κοινωνικών Ασφαλίσεων». 

4. Τις αριθ. 285/11.2.2001 απόφαση του Δ.Σ. του ΟΑΕΕ. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 5η/20.5.2002 συνεδρίασή του. 

6. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση στον κλάδο υγείας του ΟΑ¬ 
ΕΕ. το ύφος της οποίας δεν μπορεί να προσδιορισθεί, 
αποφασίζουμε: 

Η παράγραφος 5 του άρθρου 6 του κανονισμού, συ¬ 
μπληρώνεται ως ακολούθως: 

«Ασφαλισμένος που υποβάλλει αίτημα συνταξιοδότη- 
σης πέραν του έτους από της διακοπής του επαγγέλμα¬ 
τος, δικαιούται παροχές κλάδου υγείας από τον οργανι¬ 
σμό και μέχρι το τέλος του μήνα έκδοσης της συνταξιο- 
δοτικής απόφασης, μετά την υποβολή σχετικής αίτησης 
και εφόσον δεν υπάγεται στην ασφάλιση άλλου οργανι¬ 
σμού κύριας ασφάλισηςήτου δημοσίου, δεν έχει οφειλές 
και έχει τις προϋποθέσεις συνταξιοδότησης από τον ΟΑ¬ 
ΕΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Ο ΥΦΥΠΟΥΡΓΟΣ 

ΡΟΒ. ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




